ઇટાનગરઃ અરૂણાચલ પ્રદેશના પૂર્વ મુખ્યમંત્રી કલિખો પુલનો મૃતદેહ ઘરમાં પંખે લટકેલી હાલમાં મળી આવ્યો છે. 47 વર્ષના કલિખો પુલે આત્મહત્યા કરી હોવાની આશંકા વ્યક્ત કરી છે. કલિખો પુલે રાત્રે આત્મહત્યા કરી હોવાનું માનવામાં આવી રહ્યું છે. તે સમયે તેમની પત્ની ઘરમાં જ બીજા રૂમમાં હતી. તેઓ મુખ્યમંત્રી પદ છોડ્યા પછી પણ પોતાના પાંચ સંતાનો સાથે સીએમના બંગ્લામાં જ રહેતા હતા. યુવા કલિખો ચાલુ વર્ષે 19 ફેબ્રુઆરીથી 13 જુલાઇ સુધી અરૂણાચલના મુખ્યમંત્રી હતા. પરંતુ અરૂણાચલ પર સુપ્રીમ કોર્ટના નિર્ણય બાદ તેમણે પદ છોડવું પડ્યું હતું. બીજેપીના સમર્થનથી તેઓ રાજ્યના સીએમ બન્યા હતા. તેઓ થોડા સમયથી ડિપ્રેશનમાં હતા. સમગ્ર ઘટનાની તપાસ સીબીઆઇ કરી રહી છે.